Diari Oficial de la Generalitat Valenciana


Sumari del DOGV 6377, del 15-10-2010 (2010/10395)

RESOLUCIÓ de 7 d'octubre de 2010, de la Conselleria de Solidaritat i Ciutadania, per la qual es concedixen els Premis de Participació Ciutadana, Tercera Edició, exercici 2010.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6377

Data del DOGV
:   15-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10672


Data del document
:   07-10-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 7 d'octubre de 2010, de la Conselleria de Solidaritat i Ciutadania, per la qual es concedixen els Premis de Participació Ciutadana, Tercera Edició, exercici 2010. [2010/10557]  
Mitjançant una Resolució de 5 de març de 2010 de la Conselleria de Solidaritat i Ciutadania (DOCV núm. 6222 de 9 de març de 2010) es va convocar la 3ª Edició del Premi de Participació Ciutadana exercici 2010 en les seues tres modalitats: Premi per a Entitats Locals o Entitats Ciutadanes, al reconeixement d'un projecte o acció en matèria de participació ciutadana que haja dut a terme en els tres últims anys una entitat a la Comunitat Valenciana; Premi per a Ciutadans i Ciutadanes, a fi de reconéixer la labor realitzada per una persona física en matèria de participació ciutadana a la Comunitat Valenciana; i Premi d'Honor, al reconeixement d'una trajectòria continuada per part d'una entitat ciutadana, una entitat local o una persona física en matèria de participació ciutadana.  
En compliment del que disposa la base sisena de l'annex I de l'orde esmentada, es va reunir el jurat designat pel conseller de Solidaritat i Ciutadania a l'efecte de realitzar la valoració i l'anàlisi de les candidatures presentades, sobre les quals va emetre proposta vinculant en cada una de les categories en concurs i va elevar este veredicte al conseller de Solidaritat i Ciutadania.  
Per això, fent ús de les facultats que em conferix el Decret 91/2010 de 21 de maig del Consell pel qual s'aprova el Reglament Orgànic i Funcional de la Conselleria de Solidaritat i Ciutadania, i de conformitat amb el que establix la base setena de la present convocatòria, resolc:  
Primer  
Concedir el Premi de Participació Ciutadana, en la seua edició de 2010 a les persones físiques, entitats ciutadanes o entitats locals que a continuació es relacionen, en cada una de les modalitats, a càrrec del programa pressupostari 112.90 Participació Ciutadana, línia de subvenció T7312000   
Modalitat A. Premi per a Entitats Locals o Ciutadanes, en el qual es reconeix l'Associació per a la Promoció d'Estudis, Participació i Acció Social, PREPARACCIÓN, pels projectes realitzats en els últims anys que fomenten la innovació democràtica en l'àmbit local. La dotació per a esta modalitat és de 10.000 euros.  
Modalitat B. Premi per a Ciutadans i Ciutadanes. Reconeixement a la labor duta a terme per Manuel Piquer Gumbau, president de la Fundació Noves Sendes, per ser l'impulsor, junt amb la resta de la família Piquer Gumbau, de convertir la seua fundació en la primera fundació cívica de la Comunitat Valenciana. Esta modalitat està dotada amb 4.000 euros.  
Modalitat C. Premi d'Honor. Reconeixement a títol pòstum a Juan Ferrer Capilla de la Federació d'Associacions de Ciutadans Majors de la CV CIMA, pel seu treball desinteressat en la seua llarga trajectòria a favor de les associació de majors, dotat amb un premi de 1.000 euros.  
Segon  
Donar publicitat a les entitats locals, entitats ciutadanes i/o persones físiques que han sigut excloses pels motius que així mateix es relacionen en l'annex I.  
Tercer  
S'entendran com a no concedides totes les candidatures presentades que no apareixen relacionades en l'annex anterior.  
Quart  
El pagament dels premis, es realitzarà, d'acord amb el que establix la Resolució de 5 de març de 2010. En tot cas, les persones o entitats ciutadanes beneficiàries hauran d'acreditar el compliment de les seues obligacions tributàries i amb la Seguretat Social, d'acord amb la Llei d'Hisenda Pública de la Generalitat Valenciana.  
Cinqué  
Segons es disposa en la base setena de la Resolució de 5 de març de 2010, es realitzarà un acte públic per a la concessió dels III Premis de Participació Ciutadana, com a mitjà de difusió i reconeixement social de la labor realitzada per les persones físiques i entitats ciutadanes premiades.  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.   
València, 7 d'octubre de 2010.- El conseller de Solidaritat i Ciutadania: Rafael Blasco Castany.  
Annex I  
Modalitat A  
- Associació Pro Llar Social Juvenil HO.SO.JU  
- CEAR CV  
- Regidoria de Participació Ciutadana de l'Ajuntament d'Alacant  
- Ajuntament de Domeño  
- Ajuntament de Faura  
1. Per no complir el punt 2 de la base 3ª de l'Orde que disposa que els candidats al Premi de Participació Ciutadana no podran presentar la seua pròpia candidatura.